CELEX: 32005D0341
Language: bg
Date: 2005-04-11 00:00:00
Title: Решение на Комисията от 11 април 2005 година за въвеждане на екологични критерии и свързаните с тях изисквания за оценка и проверка за присъждане на знака за екомаркировка на Общността на персонални компютри (нотифицирано под № C(2005) 1024)Текст от значение за ЕИП.

Важна правна забележка

|

32005D0341

Официален вестник n° L 115 , 04/05/2005 стр. 0001 - 0008

		20050411Решение на Комисиятаот 11 април 2005 годиназа въвеждане на екологични критерии и свързаните с тях изисквания за оценка и проверка за присъждане на знака за екомаркировка на Общността на персонални компютри(нотифицирано под № C(2005) 1024)(текст от значение за ЕИП)(2005/341/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1], и по-специално член 6, параграф 1, втора алинея от него,след консултации с Комитета по екомаркировка на Европейския съюз,като има предвид, че:(1) Съгласно Регламент (ЕО) № 1980/2000 екомаркировката на Общността може да се присъди на продукт, притежаващ характеристики, които му позволяват да допринесе значително за подобряване на ключовите аспекти на околната среда.(2) Регламент (ЕО) № 1980/2000 предвижда, че трябва да се установят специфични критерии за екомаркировка съгласно продуктовите групи, изготвени на базата на критериите, съставени от Комитета по екомаркировка на Европейския съюз.(3) Той предвижда също, че преразглеждането на критериите за екомаркировка, а така също и изискванията за оценка и проверка, свързани с тези критерии, трябва да се извършат преди края на периода на валидност на критериите, специфицирани за разглежданата продуктова група.(4) Уместно е с цел да се отрази развитието на пазара да се ревизират екологичните критерии, установени с Решение 2001/686/EО на Комисията от 22 август 2001 г., за установяване на екологичните критерии за присъждане на знака за eкoмаркировка на Общността на персоналните компютри [2].(5) Освен това с цел изрично да се упомене, че сървърите са изключени, е необходимо да се преработи дефиницията на продуктовата група, определена в посоченото решение.(6) В интерес на яснотата Решение 2001/686/EО следва да бъде заменено.(7) Ревизираните екологични критерии и свързаните с тях изисквания за оценка и проверка са валидни за период от четири години.(8) Уместно е да се разреши преходен период от не повече от 12 месеца за производителите, на чиито продукти е присъдена екомаркировка преди датата на нотификацията на настоящото решение, или които са кандидатствали за такова присъждане преди тази дата, така че те да имат достатъчно време, за да адаптират продуктите си и да ги приведат в съответствие с ревизираните критерии и изисквания.(9) Мерките, предвидени в настоящото решение, са в съответствие със становището на комитета, създаден съгласно член 17 от Регламент (ЕО) № 1980/2000.ПРИЕ НАСТОЯЩОТО РЕШЕНИЕ:Член 1Продуктовата група "персонални компютри" се състои от компютри, предназначени за употреба като настолни компютри, и се състоят от компютър (системно устройство) и монитор, независимо дали са в обща кутия или не, и от клавиатура.Тази продуктова група обхваща също компютри, клавиатури и монитори, предназначени за употреба с персонални компютри.Продуктовата група не включва сървъри.Член 2За да бъде присъден знакът за екомаркировка на Общността за персонални компютри съгласно Регламент (EО) № 1980/2000, устройствата трябва да попадат в рамките на продуктовата група "персонални компютри" и да се подчиняват на екологичните критерии, определени в приложението към настоящото решение.Член 3Екологичните критерии за продуктовата група "персонални компютри", а също и свързаните с тях изисквания за оценка и проверка, са валидни до 30 април 2009 г.Член 4За административни цели кодовият номер на продуктовата група "персонални компютри" е "013".Член 5Решение 2001/686/EО се отменя.Член 6Eкoмаркировки, присъдени преди датата на нотификация на настоящото решение по отношение на продукти, попадащи в продуктовата група "персонални компютри", може да продължат да се използват до 31 март 2006 г.Когато заявленията за присъждане на екомаркировка на продукти, попадащи в продуктовата група "персонални компютри", са предоставени преди датата на нотификация на настоящото решение, на тези продукти може да бъде присъдена eкoмаркировка съгласно условията, определени в Решение 2001/686/EО. В такива случаи eкoмаркировката може да се използва до 31 март 2006 г.Член 7Адресати на настоящото решение са държавите-членки.Съставено в Брюксел на 11 април 2005 година.За КомисиятаStavros DimasЧлен на Комисията[1] ОВ L 237, 21.9.2000 г., стр. 1.[2] ОВ L 242, 12.9.2001 г., стр. 4.--------------------------------------------------20050411ПРИЛОЖЕНИЕРАМКАЗа да им бъде присъдена екомаркировка, персонален компютър, системно устройство, монитор или клавиатура (наричани по-долу "продуктът"), трябва да попадат в продуктовата група, дефинирана в член 1 и трябва да се подчиняват на следните критерии в настоящото приложение (всяка индивидуална част трябва да кандидатства за екомаркировка с изключение на мишката):| Системно устройство | Монитор | Клавиатура | Персонален компютър |Енергоспестяване: системно устройство | Х | | | Х |Енергоспестяване: монитор | | Х | | Х |Жизнен цикъл: системно устройство: | Х | | | Х |Жизнен цикъл: монитор | | Х | | Х |Съдържание на живак в монитора от течни кристали (LCD) | | Х (когато е приложимо) | | Х (когато е приложимо) |Шум | Х | | | Х |Електромагнитни емисии | | Х | | Х |Връщане обратно и рециклиране | Х | Х (когато е приложимо) | Х (когато е приложимо) | Х (когато е приложимо) |Инструкции за потребителя | Х | Х | Х (когато е приложимо) | Х (когато е приложимо) |Върху продукта се извършват изпитвания, както е посочено в критериите, като изпитванията се правят от лаборатории, които отговарят на общите изисквания, посочени в стандарта ЕN ISO 17025. Когато е необходимо, могат да се използват и други изпитвателни методи, ако тяхната еквивалентност се приема от компетентния орган, оценяващ продукта. Когато не са упоменати никакви изпитвания, приложими за проверка или наблюдение, компетентните органи разчитат съответно на декларациите и документацията, предоставена от кандидата и/или на независими проверки.Препоръчва се на компетентните органи да вземат под внимание изпълнението на признати схеми за опазване на околната среда като EMAS или ISO 14001, когато оценяват продуктите и следят за съответствие с критериите в настоящото приложение. (Забележка: не се изисква изпълнение на такива схеми за управление).ЕКОЛОГИЧНИ КРИТЕРИИ1. ЕнергоспестяванеСистемно устройствоa) системното устройство на компютъра има лесно достъпен ключ за включване/изключване.б) системното устройство на компютъра отговаря на конфигурационните изисквания за Energy star [1], които позволяват енергоспестяващи начини на действие.Кандидатът предоставя декларация на компетентния орган, с която удостоверява, че персоналната компютърна система удовлетворява конфигурационните изисквания (насоки), очертани в Energy star.в) Компютърът поддържа икономичен режим ACPI [2] S3 (действието на RAM е преустановено), което позволява минимален разход на енергия, не повече от 4 вата. Компютърът излиза от този режим в отговор на команда от всяко от следното:- модем,- мрежова връзка,- клавиатура или задействане на мишката.Времето за промяна на режима от работещ към икономичен режим ACPI S3 е не повече от 30 минути бездействие на компютъра. Производителят трябва да разреши тази характеристика, но потребителят има възможност да я забрани.Кандидатът предоставя на компетентния орган доклад, удостоверяващ, че потреблението на енергия в режим ACPI S3 е измерено съгласно процедурата в текущия компютърен меморандум за разбиране Energy star. Докладът посочва измереното потребление на енергия в този режим.г) Потреблението на енергия в режим "изключено" е не повече от 2 вата. В този контекст режимът "изключено" е състоянието, въведено чрез командата за изключване на компютъра.Кандидатът предоставя на компетентния орган доклад, удостоверяващ, че потреблението на енергия в режим "изключено" е измерено съгласно процедурата в текущия компютърен меморандум за разбиране Energy star. Докладът посочва измереното потребление на енергия в този режим.Мониторa) Мониторът има лесно достъпен ключ за включване/изключване.б) Мониторът има потребление на енергия в икономичен режим [3] не повече от 2 вата. Времето за промяна на режима от работещ към икономичен режим е не повече от 30 минути бездействие на компютъра. Производителят трябва да разреши тази характеристика, но потребителят има възможност да я забрани.в) Мониторът има потребление на енергия в режим "изключено" [4] не повече от 1 watt. В този контекст режимът "изключено" е състоянието, въведено чрез командата за изключване на монитора.г) Мониторите не превишават изискванията на ред 2 на Energy star, версия 4, максимално активно потребление на енергия. Мониторите трябва да съответстват на съответната формула, дадена по-долу:i) ако X < 1 тогава Y = 23ii) ако X ≥ 1 тогава Y = 28X(където X е броят мегапиксела, а Y потреблението на енергия във ватове)Кандидатът предоставя на компетентния орган доклад, удостоверяващ, че потреблението на енергия в икономичен режим, режим "включено" и режим "изключено" е измерено съгласно процедурата в "Изисквания за компютърни монитори на програма Energy star" (Версия 4.0). Докладът посочва измереното потребление на енергия в трите режима.2. Жизнен цикълa) Компютърът е разработен така, че паметта е лесно достъпна и може да се заменя.б) Компютърът е разработен така, че твърдият диск и ако има налични CD и/или DVD устройства, да могат да се заменят.в) Компютърът е разработен така, че графичните карти са лесно достъпни и могат да се заменят.Кандидатът декларира съответствието на продукта с тези изисквания пред компетентния орган.3. Съдържание на живак в монитор с дисплей от течни кристали (LCD)Задното осветление на LCD монитора съдържа не повече от 3 mg живак средно на лампа.Кандидатът декларира съответствието на продукта с тези изисквания на компетентния орган.4. ШумДекларираното "А-претеглено ниво на звукова мощност" (re l pW) на компютъра съгласно параграф 3.2.5 от ISO 9296 не превишава:- 4,0 B(А) в ненатоварен операционен режим (еквивалентен на 40 dB(А)- 4,5 B(А), когато работи хард дискът (еквивалентен на 45 dB(А).Кандидатът предоставя на компетентния орган протокол, подготвено от независима изпитвателна лаборатория, акредитирана по ISO 17025, която удостоверява, че нивата на шумови емисии са измерени съгласно ISO 7779 и декларирани съгласно ISO 9296. Протоколът посочва измерените нива на шумови емисии в двата режима, посочени по-горе, които трябва да бъдат декларирани в съответствие с параграф 3.2.5 от ISO 9296.5. Електромагнитни емисииМониторът на персоналния компютър удовлетворява изискванията, определени в ЕN 50279, категория A.Кандидатът предоставя на компетентния орган доклад, удостоверяващ, че емисиите на монитора съответстват на това изискване.6. Връщане, рециклиране и опасни веществаПроизводителят предлага безплатно приемане на продукта обратно с цел подновяване или рециклиране, а също за всеки компонент, който е заменен, с изключение на елементи, заразени от потребителите (например при медицински или ядрени приложения). Освен това продуктът удовлетворява следните критерии:a) едно квалифицирано лице без чужда помощ е способно да го демонтира;б) производителят проверява демонтажа на продукта и прави протокол за демонтажа, който може да се предоставя на трети страни при поискване. Освен другите елементи протоколът потвърждава, че:- връзките са лесни за откриване и достъпни,- връзките са дотолкова стандартизирани, доколкото е възможно,- връзките са достъпни с общодостъпни инструменти,- лампите за задното осветление на LCD са лесно отделими;в) опасните материали са отделими;г) 90 % (по тегло) от пластмасовите и металните материали в корпуса и шасито подлежат технически на рециклиране;д) ако се изискват етикети, те са лесно отделими или присъщи;е) пластмасовите части:- не съдържат преднамерено прибавени олово или кадмий,- са съставени от един полимер или съвместими полимери с изключение на капака, който се състои от не повече от два типа полимери, които са отделими и нямат покритие с боя например,- не съдържат никакви метални апликации, които да не могат да бъдат отделени от един човек с помощта на прости инструменти;ж) пластмасовите части не съдържат забавителите на пламък полибромиран бифенил (PBB) или полибромиран дифенил етер (PBDE), както са посочени в член 4 от Директива 2002/95/EО на Европейския парламент и на Съвета [5]. Това изискване взема под внимание последващите адаптации и изменения, направени по посочената директива относно използването на Deca-BDE (декабромдифенил етер).Пластмасовите части не съдържат хлорпарафинови забавители на пламък с дължина на веригата 10-17 въглеродни атома и хлорно съдържание по-голямо от 50 % тегловни проценти (CAS № 85535-84-8 и CAS № 85535-85-9).Кандидатът декларира съответствие с това изискване пред компетентния орган;з) Пластмасови части, по-тежки от 25 g, не съдържат забавители на пламък или препарати, които по време на кандидатстването за екомаркировка, се обозначават с която и да е от фразите за риск:Опасни за здравето:R45 (може да причини рак)R46 (може да причини наследствено генетично увреждане)R60 (може да увреди възпроизводителната функция)R61 (може да увреди плода при бременност.)Опасни за околната среда:R50 (много токсичен за водни организми)R50/R53 (силно токсичен за водни организми, може да причини дълготрайни неблагоприятни ефекти във водната среда)R51/R53 (токсичен за водни организми, може да причини дълготрайни неблагоприятни ефекти във водната среда)както са определени в Директива 67/548/ЕИО на Съвета [6];и) пластмасовите части имат постоянна маркировка, обозначаваща материала в съответствие с ISO 11469:2000. От този критерий са изключени екструдираните пластмасови материали и светлинният водач на дисплеите с плосък панел;й) батериите не съдържат повече от 0,0001 % живак, 0,001 % кадмий или 0,01 % олово тегловни проценти от теглото на батерията.Кандидатът декларира съответствието на продукта с тези изисквания и предоставя на компетентния орган, оценяващ заявлението, копие от доклада за демонтаж.Във връзка с критерий 6 з използваните забавители на пламък, ако има такива, не се обозначават с нито една от гореспоменатите фрази за риск, нито са изброени в приложение 1 към Директива 67/548/ЕИО или нейните последващи изменения относно класификацията, пакетирането и етикетирането на опасни вещества. Това изискване не се отнася към забавители на пламък, които при употреба променят своето химическо естество така, че вече не попадат в гарантирана класификация за която и да е от R-фразите по-горе, и при които по-малко от 0,1 % от забавителя на пламък в обработените части остава във формата, в която е бил преди употребата. Всякакви забавители на пламък, използвани в пластмасовите части > 25 g, трябва да се посочат в документацията на заявлението, като се дава тяхното наименование и CAS номер.7. Инструкции за потребителяПродуктът се продава със съответната информация за потребителя, която дава препоръки за неговата правилна употреба по отношение на околната среда, и по-специално:a) препоръки за използване свойствата на захранването включително информация за това, че блокирането на тези свойства води до по-висок разход на енергия, което означава увеличение на режийните;б) информация за това, че енергията, получавана от захранващата мрежа, може да се сведе до нула, ако компютърът се изключи от мрежата или ако контактът за мрежата се изключи;в) информация за наличността на резервни части. Дава се информация за правилните процедури, когато потребителят трябва да обнови или да замени компоненти;г) информация относно факта, че продуктът е разработен така, че дава възможност за повторна употреба на части и рециклиране и че не трябва да бъде изхвърлен;д) съвет за това как потребителят може да се възползва от предложението на производителя за връщане на продукта;е) съвет за това как потребителят може да използва WLAN карти, които свеждат до минимум рисковете за сигурността;ж) информация за това, че на продукта е присъден знака за eкoмаркировка на Общността с кратко обяснение какво означава това и уведомяване за това, че може да намери повече информация за eкoмаркировката на следния адрес (http://europa.eu.int/ecolabel).Кандидатът декларира съответствието на продукта с тези изисквания и предоставя копие от ръководството с инструкции на компетентния орган, оценяващ заявлението.8. ОпаковкаОпаковката отговаря на следните изисквания:a) всички компоненти на опаковката ръчно могат лесно да се разделят на индивидуални материали, за да се улесни рециклирането.б) когато се използва картон, то картонената опаковка се състои от поне 80 % рециклиран материал.Оценка и проверка: Кандидатът декларира съответствието на продукта с тези изисквания и предоставя образец/ци от опаковката на компетентния орган като част от заявлението.9. Информация, която се съдържа в eкoмаркировкатаКлетка 2 на eкoмаркировката включва следния текст:- понижен разход на енергия,- разработен за улесняване на рециклирането,- понижено ниво на шум.Кандидатът декларира съответствието на продукта с това изискване и предоставя на компетентния орган копие от знака за eкoмаркировката, както би желал да изглежда върху опаковката, и/или продукта, и/или придружаваща документация.[1] Както са дефинирани от Агенцията за опазване на околната среда на САЩ и са в сила от септември 2004 г. Виж интернет страницата: http:)/www.energystar.gov/index.cfm?c = computers.pr_crit_computers.[2] Съвременна конфигурация и захранващ интерфейс.[3] Както е дефинирано за монитори в Енергийна звезда, версия 4. Виж интернет страницата: http:)/www.energystar.gov/index.cfm?c = computers.pr_crit_computers[4] Пак там.[5] ОВ L 37, 13.2.2003, стр. 19.[6] ОВ 196, 16.8.1967 г., стр. 1.--------------------------------------------------